stanford-oval/wikipedia huggingface dataset:
Ruotsin kirjallisuus
1800-luvulta nykyaikaan

August Strindberg hallitsi ruotsinkielistä kirjallista kenttää 1880-luvulta eteenpäin aina kuolemaansa saakka. Hän oli yksi ensimmäisistä, jotka toivat kirjallisen naturalismin Ruotsiin. Häntä pidetään yhtenä Ruotsin tärkeimmistä kirjailijoista muun muassa töillään Punainen huone ja Neiti Julie. Stringberg kirjoitti sekä proosaa että runoutta, mutta on kansainvälisesti parhaiten tunnettu näytelmistään.
Aikakauden muita merkittäviä kirjailijoita olivat Albert Ulrik Bååth, Fredrika Bremer, Emilie Flygare-Carlén ja Ola Hansson. Selma Lagerlöf opetti lapsille Ruotsin maantiedettä teoksellaan Peukaloisen retket villihanhien seurassa. Verner von Heidenstam erosi naturalismista ja realismista ja kirjoitti sen sijaan romantiikasta, individualismista ja sensualismista. Uusi kirjallinen aikakausi saapui Ruotsiin Gustaf Frödingen esikoisteoksen Guitarr och dragharmonika (1891) myötä. Muita aikakauden uusromantikkoja ja symbolisteja ovat Hjalmar Söderberg, Bo Bergman, Axel Wallengren (myös salanimellä Falstaff, fakir), Sven Lidman ja Sigurd Agrell.
Ruotsalainen runous sai vahvoja vaikutteita modernismista: sen muoto hylkäsi kaikki runomitat ja muuttui kokeilevaksi ja epäsäännölliseksi. Modernismiin lasketaan kuuluvaksi Pär Lagerkvist, Edith Södergran, Karin Boye, Stig Dagerman ja Artur Lundkvist. Ruotsalaisessa 1900-luvun kirjallisuudessa on paljon kirjallisuutta, joka kuvaa alempia yhteiskuntaluokkia, erityisesti maaseudun väestöä. Maataloustyöstä kirjoittava kirjailijaryhmä Statarskolan oli poliittisesti räjähdysaltis. Monet ruotsalaisista työläiskirjailijoista olivat itseoppineita, esimerkiksi Ivar Lo-Johansson. Vilhelm Moberg on ehkä tunnetuin tästä kirjailijaryhmästä, jonka eturintamaan kuuluvat Eyvind Johnson, Harry Martinson, Moa Martinson, Per Anders Fogelström, Jan Fridegård ja Jarl Sjöblom.
Yhteiskunnan poliittinen aktivismi lisääntyi 1960-luvulla, ja dokumenttiromaani sai tärkeän roolin. Jan Myrdal toi esiin käsitteen ”raporttikirja”, ja P. C. Jersild kuvasi tutkimusta, sairaanhoitoa ja byrokratiaa. Astrid Lindgren saavutti suurta kansainvälistä menestystä romanttisilla ja lapsirakkailla kertomuksillaan Peppi Pitkätossusta ja Ronja Ryövärintyttärestä. Lindgren on yksi maailman luetuimmista kirjailijoista ja on lukijakunnallaan ylivoimaisesti suurin ruotsalaisen kirjallisuuden symboli. Myös nykyajan dekkarikirjailijat Sjöwallista ja Wahlööstä Jan Guillouhin ja Henning Mankelliin ovat saaneet suurta menestystä ulkomailla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kultur i Sverige
Harry Martinson ja Ivar Lo-Johansson.
Käännös suomeksi
Sveitsin avoin tennisturnaus

| J>  Safra Sarasin Swiss Open Gstaad |
| --- | --- |

Tiedot
Kiertue:  ATP-turnaus
Sijainti:  Gstaad  Sveitsi
Kilpailupaikka:  Roy Emerson Arena
Kilpailuluokka:  ATP World Tour 250
Kenttätyyppi:  Massa / ulkokentät
Kaavio:  28S / 16Q / 16D
Palkintorahaa:  501 345 €
Virallinen sivusto
Sveitsin avoin tennisturnaus (virallisesti J. Safra Sarasin Swiss Open Gstaad) on heinäkuussa Gstaadissa, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1915. Turnaus pelataan Roy Emerson Arenalla ja se kuuluu ATP World Tour 250 -sarjaan.
Aiheesta muualla

Viralliset kotisivut (ranskaksi)
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Satellite 15... The Final Frontier

| ”The Final Frontier” Iron Maiden |
| --- | --- | --- |

Singlen tiedot
 Albumilta: The Final Frontier
 Julkaistu: 16. elokuuta 2010
 Tuottaja(t): Kevin Shirley
 Tyylilaji: heavy metal
 Kesto: 08.40
 Levy-yhtiö: EMI
Iron Maidenin muut singlet
| ”El Dorado” 2010 | ”The Final Frontier” 2010 | ”Speed of Light” 2015 |
The Final Frontier on englantilaisen heavy metal -yhtye Iron Maidenin 16. elokuuta 2010 julkaistu single yhtyeen samannimiseltä albumilta. Se oli toinen albumilta julkaistu single "El Doradon" jälkeen.
Albumilla kappaleen kanssa samaan raitaan kuuluu intro nimeltä "Satellite 15...", joka on myös toiminut introna yhtyeen keikoilla albumin julkaisun jälkeen.
Kappaleen ovat säveltäneet Steve Harris ja Adrian Smith.
Rautakaarti

Rautakaartin tunnuslippu ristikkosymboleineen.
Rautakaarti (romaniaksi Garda de Fier) oli Romaniassa vuosina 1927–1941 toiminut äärinationalistinen, fasistinen ja antisemitistinen puolue. Useimmista tuon ajan eurooppalaisista äärioikeistolaisista liikkeistä poiketen Rautakaartin aatemaailmassa korostuivat voimakkaasti myös ortodoksinen kristinusko ja nationalistinen mystiikka. Puolueen alkuperäinen nimi oli Arkkienkeli Mikaelin legioona (Legiunea Arhanghelului Mihail), ja sen kannattajia kutsuttiin muun muassa legioonalaisiksi tai vihreäpaidoiksi. Rautakaarti oli vuosina 1940–1941 mukana Romaniaa hallinneessa kansallisessa legioonalaishallituksessa, mutta sotilasdiktaattori Ion Antonescu murskasi puolueen sen käännyttyä häntä vastaan.
Historia

Puolueen perusti Corneliu Zelea Codreanu vuonna 1927 nimellä ”Arkkienkeli Mikaelin legioona” ja se tunnettiin yleisesti ”legioonana”. Kyseessä oli aluksi opiskelijaliike. Codreanu oli aiemmin toiminut professori A. C. Cuzan johtamassa Kansallisen kristillisyyden puolustuksen liitto (LANC) -nimisessä antisemitistisessä ja antikommunistisessa puolueessa. Vuonna 1930 Codreanu perusti puolueelleen Rautakaarti-nimisen sotilaallisen siiven, ja tätä nimeä alettiin yleisesti käyttää myös itse puolueesta. Romanian hallitus lakkautti puolueen ensi kerran vuonna 1931 ja toistamiseen joulukuussa 1933, mutta toiminta käynnistettiin uudelleen peitenimellä ”Kaikki isänmaalle” (Totul Pentru Ţară). Vuoden 1937 parlamenttivaaleissa se sai noin 16 prosenttia äänistä ja oli kannatukseltaan Romanian kolmanneksi suurin puolue. Kuningas Kaarle II lakkautti Rautakaartin jälleen siirtyessään diktatoriseen hallintoon tammikuussa 1938. Puolueen johtaja Codreanu vangittiin huhtikuussa ja surmattiin marraskuussa 1938 vankilasiirtoon liittyneen lavastetun pakoyrityksen yhteydessä.
Kaarle II:n luovuttua kruunusta Rautakaarti oli vuosina 1940–1941 mukana kenraali Ion Antonescun johtamassa kansallisessa legioonalaishallituksessa, jossa puolueen uusi johtaja Horia Sima toimi varapääministerinä. Valtataistelu johti tammikuussa 1941 Rautakaartin vallankaappausyritykseen ja kolmipäiväiseen sisällissotaan, jonka Rautakaarti hävisi Antonesculle ja tätä tukeneille Romanian ja Saksan armeijoille. Sen jälkeen liike murskattiin lopullisesti ja Sima joutui pakenemaan maasta. Antonescun syrjäyttämisen jälkeen Sima johti syksyllä 1944 lyhytikäistä saksalaismielistä pakolaishallitusta Wienissä.
Juutalaisvainot

Rautakaartin kannattajat hyökkäilivät sen perustamisesta alkaen väkivaltaisesti Romanian juutalaisia ja näiden omaisuutta vastaan. Kesästä 1940 alkaen puolue suoritti juutalaisten joukkomurhia, erityisesti Moldovassa. Kansallinen legioonalaishallitus sääti myös juutalaisvastaisia lakeja. Tammikuun 1941 kapinan aikana rautakaartilaiset surmasivat noin 150 juutalaista, joista 120 pääkaupungissa Bukarestissa. Kesäkuussa 1941 entisiä rautakaartilaisia osallistui hallituksen joukkojen kanssa Iașin pogromiin.
Poliittiset murhat

Rautakaartin iskuryhmät salamurhasivat useita merkittäviä henkilöitä, mukaan lukien neljä Romanian pääministeriä. Nicadori-niminen iskuryhmä murhasi puolueen tukahduttamista yrittäneen pääministeri Ion G. Ducan vuonna 1933, Decemviri-iskuryhmä paloittelumurhasi Rautakaartista eronneen poliitikon Mihai Stelescun vuonna 1936 ja Răzbunători-iskuryhmä murhasi pääministeri Armand Călinescun vuonna 1939. Nicadorin kolme ja Decemvirin kymmenen jäsentä surmattiin vankilassa samassa yhteydessä Codreanun kanssa marraskuussa 1938. Rautakaartin ollessa Antonescun hallituksessa sen kannattajat murhasivat marraskuussa 1940 useita vastustajiaan, mukaan lukien entiset pääministerit Nicolae Iorgan ja Gheorghe Argeșanun. Suurin osa murhista tapahtui niin sanotussa Jilavan vankilan joukkomurhassa.
Toisaalta myös Romanian poliisi murhasi ainakin 500 rautakaartilaista vuosina 1924–1937, ja noin 1 200 pidätettiin ja murhattiin toisen maailmansodan alla.
Aiheesta muualla

Kuvia tai muita tiedostoja aiheesta Rautakaarti Wikimedia Commonsissa
Romanian painajainen - Rautakaarti. Romanian levottomuuksien taustaa ja 'vihreäpaitojen' historiaa, Kuva, 21.12.1938, nro 26, s. 22, Kansalliskirjaston digitaaliset aineistot
Rautakaartin marssi Bukarestissa.
Ion Antonescu ja Horia Sima lokakuussa 1940, taustalla Corneliu Codreanun kuva.
Scott McCloud

Scott McCloud Angoulêmen sarjakuvafestivaaleilla vuonna 2000.
Scott McCloud (s. 1960) on yhdysvaltalainen sarjakuvantekijä. Hänen 1980-luvun töihinsä kuuluu muun muassa supersankarisarjakuva Zot!. Maailmanmaineeseen hän nousi sarjakuvan teoriaa käsittelevällä teoksellaan Sarjakuva – näkymätön taide (Understanding Comics, 1993, suomeksi 1994). Hänen teoksensa Reinventing Comics (2000) on herättänyt vilkasta keskustelua.
Sittemmin McCloudista on tullut yksi verkkosarjakuvan uranuurtajista. Hän on esittänyt ideoita verkkosarjakuvan mahdollisuuksista uudistaa sarjakuvabisnestä olemalla riippumattomia painetusta jakelusta.
McCloud on esittänyt sähköisen julkaisun rikkovan perinteisen sarjakuvan rajoja; sähköisessä julkaisussa taiteilija ei ole rajattu paperin mittoihin. Tästä periaatteesta hän käyttää nimitystä rajaton paperi ('Infinite Canvas').
Samsung Galaxy S23

| Samsung Galaxy S23 |
| --- | --- |

 Vasemmalta oikealle: Samsung Galaxy S23, Samsung Galaxy S23+ ja Samsung Galaxy S23 Ultra.
Valmistaja:  Samsung
Julkaistu:  17. helmikuuta 2023
Edeltäjä:  Samsung Galaxy S22
Muut versiot:  Samsung Galaxy S23+, Samsung Galaxy S23 Ultra
Käyttöverkot:  2G, 3G, 4G ja 5G
Mitat:  146,3 × 70,6 × 7,6 mm
Paino:  168 g
Näyttö:  6,1 tuumaa, 120 Hz
Näytön kuvatarkkuus:  1 080 × 2 340 px
Suoritin:  Qualcomm Snapdragon 8 Gen 2 -kahdeksan­ydinprosessori
Grafiikkapiiri:  Adreno 740
Muisti:  128 tai 256 Gt
Keskusmuisti:  8 Gt
Takakamera:  50 Mpx + 12 Mpx (ultralaaja­kulmakamera) + 10 Mpx (telekamera)
Etukamera:  12 Mpx
Käyttöjärjestelmä:  Android 13
Akku:  3 900 mAh
Liitännät:  USB-C
Muistikorttipaikka:  ei ole
Muuta:  sormenjälkitunnistin, langaton lataus, IP68
Infobox OKNimi-testi OK: 
Samsung Galaxy S23 on Samsungin 1. helmikuuta 2023 julkistama ja 17. helmikuuta julkaisema älypuhelin. Samaan aikaan julkaistiin suuremmat Samsung Galaxy S23+- ja Samsung Galaxy S23 Ultra -versiot.
Samsung Galaxy S23:ssa on kahdeksanydinprosessori ja 6,1 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kahdeksan gigatavua. Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja telekameran 10 megapikseliä. Telekamerassa on kolminkertainen optinen zoom. Etukameran tarkkuus on 12 megapikseliä.
Puhelimessa on näytönalainen sormenjälkitunnistin ja 3 900 milliampeeritunnin akku, joka tukee 25 watin latausta ja 15 watin langatonta latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on Android 13 ja käyttöliittymänä One UI 5.1. Puhelimelle on luvattu neljä Android-versiopäivitystä ja viisi vuotta tietoturvapäivityksiä.
Aiheesta muualla

Kuvia tai muita tiedostoja aiheesta Samsung Galaxy S23 Wikimedia Commonsissa
Samsung Galaxy S23 Samsungin sivuilla
Salittu

Salittu on kylä Suomusjärvellä Salossa. Se sijaitsee noin 15 kilometriä Suomusjärveltä kaakkoon, lähellä Uudenmaan rajaa. Salitun lähimmät naapurikylät ovat Arpalahti ja Salmi Salossa sekä Nummijärvi Lohjalla.
Salitun kylästä löytyi 1960-luvulla yli viiden miljoonan vuoden ikäiseksi arvioitu norsueläimen luu. Löytö tuli julkisuuteen vasta vuonna 2016.
Sairaanhoitajapäivät

Sairaanhoitajapäivät on Suomen suurin sairaanhoitajien täydennyskoulutustapahtuma, jonka Suomen Sairaanhoitajat järjestää Helsingin Messukeskuksessa. Sairaanhoitajapäivien koulutusohjelmasta vastaa Suomen Sairaanhoitajat. Ensimmäiset Sairaanhoitajapäivät järjestettiin vuonna 1931. Tapahtuma on tarkoitettu alan ammattilaisille ja opiskelijoille.
Sairaanhoitajapäivien kanssa samaan aikaan järjestettävässä Sairaanhoitajapäivien näyttelyssä on esillä terveydenhuollon tuotteita ja palveluita. Näyttelystä vastaa Suomen Messut.
Sairaanhoitajapäivillä myönnetään Ihmisen parhaaksi -tunnustuspalkinto sellaiselle henkilölle tai taholle, joka on edistänyt hoitotyötä sekä väestön hyvinvointia ja terveyttä. Suomen Sairaanhoitajat on myöntänyt palkintoa vuodesta 2008. Palkinnon lahjoittaa Suomen Messusäätiö.
Aiheesta muualla

Sairaanhoitajapäivien verkkosivut
Sairaanhoitajapäivien näyttelyn verkkosivut
Salix

Salix voi tarkoittaa seuraavia:
Pajut (Salix), kasvisuku pajukasvien (Salicaceae) heimossa
Asteroidi 8648 Salix
Salix Ay, vuonna 2001 perustettu tamperelainen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salix”, voi hakea sivunnimihaulla, laajalla sivunnimihaulla tai tekstihaulla.
Rockstar San Diego

| Rockstar San Diego |
| --- | --- |

Perustettu:  1984 (Angel Studios)
Kotipaikka:  Carlsbad, Kalifornia, Yhdysvallat
Toimiala:  videopeliteollisuus
Emoyhtiö:  Rockstar Games
Kotisivu:  www.rockstarsandiego.com
Infobox OKVirheellinen NIMI-arvo: 
Rockstar San Diego (entinen Angel Studios) on yksi Rockstar Gamesin alaisuudessa toimivista pelinkehitysstudioista. Heidän tekemiään ovat muun muassa palkittu ajopelisarja Midnight Club sekä Red Dead Revolver ja Red Dead Redemption. Studio kehitti myös RAGE-pelimoottorin, jota käytetään lähes jokaisessa Rockstar Gamesin uudemmassa pelissä.
Pelit > Angel Studios -nimellä

Major League Baseball Featuring Ken Griffey, Jr. (1998)
Virtual Jungle Cruise - DisneyQuest (1998)
Resident Evil 2 (1999)
Ken Griffey, Jr.'s Slugfest (1999)
Midtown Madness (1999)
Savage Quest (1999)
Pirates - GameWorks (1999)
Midtown Madness 2 (2000)
Midnight Club: Street Racing (2000)
Smuggler’s Run (2000)
Smuggler’s Run 2: Hostile Territory (2001)
Test Drive Off-Road Wide Open (2001)
Transworld Surf (2001)
Smuggler’s Run: Warzones (2002)
Spy Hunter 2 (2003)
Pelit > Rockstar San Diego

Midnight Club II (2003)
Red Dead Revolver (2004)
Midnight Club 3: DUB Edition (2005)
Midnight Club 3: DUB Edition Remix (2006)
Rockstar Games Presents Table Tennis (2006)
Midnight Club: Los Angeles (2008)
Midnight Club: L.A. Remix (2008)
Red Dead Redemption  (2010)
Red Dead Redemption: Undead Nightmare  (2010)
L.A. Noire (2011)
Max Payne 3  (2012)
Grand Theft Auto V (2013)
Red Dead Redemption 2 (2018)
Studiot

 India | Leeds | Lincoln | London | New England | North | San Diego | Toronto

Entiset studiot

Vienna | Vancouver
Rockstar Leeds

| Rockstar Leeds |
| --- | --- |

Perustettu:  1997
Kotipaikka:  Leeds, Englanti
Toimiala:  videopeliteollisuus
Tuotteet:  Videopelit
Emoyhtiö:  Rockstar Games
Omistaja:  Take-Two Interactive
Kotisivu:  http://www.rockstarleeds.co.uk/
Infobox OKVirheellinen NIMI-arvo: 
Rockstar Leeds (ennen Mobius Entertainment) on brittiläinen pelitalo, joka toimii Rockstar Gamesin alaisuudessa. Yhtiön perusti Gordon Hall, Jason McGann, Dave Box ja Ian Bowden joulukuussa 1997.
Videopelit > Mobius Entertainmentin nimellä

| Vuosi | Nimi | Alusta(t) | Julkaisija(t) |
| --- | --- | --- | --- |
| 2000 | Alfred's Adventure | Game Boy Color | SCi |
| 2001 | High Heat Major League Baseball 2002 | Game Boy Advance | The 3DO Company |
| 2002 | High Heat Major League Baseball 2003 | Game Boy Advance | The 3DO Company |
| 2002 | Alfred Chicken | PlayStation | Sony Computer Entertainment Europe |
| 2002 | Army Men: Turf Wars | Game Boy Advance | The 3DO Company |
| 2003 | Drome Racers | Game Boy Advance | THQ |
| 2003 | Bionicle | Game Boy Advance | THQ |
| 2003 | Barbie Horse Adventures: Blue Ribbon Race | Game Boy Advance | Vivendi Universal Games |
| 2003 | Barbie Horse Adventures: Wild Horse Rescue | Game Boy Advance | Vivendi Universal Games |
| 2003 | American Idol | Game Boy Advance | Codemasters |
| 2003 | Max Payne | Game Boy Advance | Rockstar Games |
| 2004 | A Sound of Thunder | Game Boy Advance | BAM! Entertainment |
Videopelit > Rockstar Leedsin nimellä

| Vuosi | Nimi | Alusta(t) | Julkaisija(t) | Huomioita |
| --- | --- | --- | --- | --- |
| 2005 | Midnight Club 3 | PlayStation Portable | Rockstar Games | Vain siirretty; Pelin on kehittänyt Rockstar San Diego |
| 2005 | Grand Theft Auto: Liberty City Stories | Android, Fire OS, iOS, PlayStation 2, PlayStation Portable | Rockstar Games | Kehitetty yhteistyössä Rockstar Northin kanssa |
| 2006 | Grand Theft Auto: Vice City Stories | PlayStation 2, PlayStation Portable | Rockstar Games | Kehitetty yhteistyössä Rockstar Northin kanssa |
| 2007 | The Warriors | PlayStation Portable | Rockstar Games | Vain siirretty; Pelin on kehittänyt Rockstar Toronto |
| 2007 | Rockstar Games Presents Table Tennis | Wii | Rockstar Games | Vain siirretty; Pelin on kehittänyt Rockstar San Diego |
| 2007 | Manhunt 2 | PlayStation Portable | Rockstar Games | Vain siirretty; Pelin on kehittänyt Rockstar London |
| 2009 | Beaterator | iOS, PlayStation Portable | Rockstar Games |  |
| 2009 | Grand Theft Auto: Chinatown Wars | Android, Fire OS, iOS, Nintendo DS, PlayStation Portable | Rockstar Games | Kehitetty yhteistyössä Rockstar Northin kanssa |
| 2010 | Red Dead Redemption | PlayStation 3, Xbox 360 | Rockstar Games | Tukeva kehitys Rockstar San Diegolle |
| 2011 | L.A. Noire | Microsoft Windows, Nintendo Switch, PlayStation 3, PlayStation 4, Xbox 360, Xbox One | Rockstar Games | Tukeva kehitys Team Bondille; myös siirretty Microsoft Windowsiin |
| 2012 | Max Payne 3 | macOS, Microsoft Windows, PlayStation 3, Xbox 360 | Rockstar Games | Kehitetty osana Rockstar Studiosia |
| 2013 | Grand Theft Auto V | Microsoft Windows, PlayStation 3, PlayStation 4, Xbox 360, Xbox One | Rockstar Games | Tukeva kehitys Rockstar Northille |
| 2018 | Red Dead Redemption 2 | Microsoft Windows, PlayStation 4, Stadia, Xbox One | Rockstar Games | Kehitetty osana Rockstar Studiosia |
Samsung Galaxy S4

| Galaxy S4 |
| --- | --- |


Valmistaja:  Samsung Electronics
Julkaistu:  huhtikuu 2013
Edeltäjä:  Samsung Galaxy S III
Seuraaja:  Samsung Galaxy S5
Muut versiot:  Samsung Galaxy S4 Mini Samsung Galaxy S4 Active
Käyttöverkot:  GSM 850/900/1800/1900 MHz HSDPA 850/900/1900/2100 MHz LTE 800/1800/2600 MHz
Mitat:  136,6 × 69,8 × 7,9 mm
Paino:  130 g
Näyttö:  5″ AMOLED kapasitiivinen kosketusnäyttö
Näytön kuvatarkkuus:  1 080 × 1 920 pikseliä
Värien lukumäärä:  16 milj.
Suoritin:  Qualcommin Snapdragon 600 (neliydin) tai Samsungin Exynos 5 (kahdeksanydin)
Keskusmuisti:  2 Gt
Flash-muisti:  16/32/64 Gt
Takakamera:  13 megapikseliä
Etukamera:  2,1 megapikseliä
Radio:  ei ole
Musiikkisoitin:  on
Käyttöjärjestelmä:  Android 5.0.1 Lollipop (alkuperäinen Android 4.2.2 Jelly Bean)
Tiedonsiirto:  GPRS, EDGE, HSPA, LTE, WLAN
Liitännät:  microUSB, 3,5 mm kuulokeliitäntä
Muuta:  GPS, GLONASS, NFC
Infobox OKNimi-testi OK: 
Samsung Galaxy S4 on korealaisen Samsung Electronicsin maaliskuussa 2013 esittelemä ja huhtikuussa julkaisema älypuhelin. Nykyinen käyttöjärjestelmä on Android 5.0.1 Lollipop, alkuperäisen ollessa Android 4.2.2 Jelly Bean.
Puhelimen Suomessa myytävässä versiossa on 1,9 GHz:n Snapdragon 600 -suoritin ja kaksi gigatavua keskusmuistia. Tallennuskapasiteetti on versiosta riippuen 16–64 gigatavua. Tallennustila on laajennettavissa enimmillään 64 gigatavun microSD-kortilla. Puhelimen lähes viisituumainen näyttö on täysteräväpiirtotarkkuuteen kykenevä 1 080 x 1 920 Super AMOLED -kosketusnäyttö, jonka pinta on Corning Gorilla Glass 3 -lasia. Akun kapasiteetti on 2 600 mAh. SIM-kortti on microSIM.
Puhelimesta on julkaistu myös S4 Mini ja S4 Active -versiot.
Etukäteen puhelinta on arvosteltu uudistusten puutteesta, minkä lisäksi käyttötuntumaa pidetään muovisena ja halvan oloisena. Jälleenmyyntihinta oli uutena noin 500 euroa.
Aiheesta muualla

Wikimedia Commonsissa on kuvia tai muita tiedostoja aiheesta .
Samsung Galaxy S4 - Ominaisuudet (suomeksi)
gsmarena.com – Samsung Galaxy S4 (todennäköiset arvot ja tekniset tiedot) (englanniksi)
Rougnat

| Rougnat |
| --- | --- |
 Saint-Laurentin kirkko
 vaakuna
 Rougnat
 Koordinaatit: 46°03′17″N, 2°30′07″E 
Valtio:  Ranska
Alue:  Uusi-Akvitania
Departementti:  Creuse
Arrondissementti:  Aubusson
Pinta-ala:  
 – Kokonaispinta-ala:  41,0 km²
Väkiluku (2021):  476 
 – Väestötiheys:  11 as./km²
Kunnan numero:  23164
 
 Kunnan kotisivut 
Infobox OKVirheellinen NIMI-arvo: 
Rougnat (oksitaaniksi: Runhac) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 35 kilometriä Aubussonin kaupungista itään.
Kunnan keskustassa oleva Saint-Laurentin kirkko on peräisin 1200-luvulta. Se lisättiin historiallisten monumenttien luetteloon vuonna 1935. Château Bodeau on peräisin 1400-luvulta. Se toimi tapahtumapaikkana vuonna 1991 valmistuneelle Alain Corneaun elokuvalle Kaikki elämän aamut.
Aiheesta muualla

Kuvia tai muita tiedostoja aiheesta Rougnat Wikimedia Commonsissa
Rautajärvi (Tampere)

| Rautajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°45′00″N, 24°05′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Rautajoki 
Järvinumero:  35.744.1.013
Mittaustietoja
Pinnankorkeus:  148,6 m  
Rantaviiva:  1,488 km  
Pinta-ala:  5,641 ha  
Saaria:  ei saaria 
 fiRautajärvi 
Rautajärvi  on Pirkanmaalla Tampereen Jylhänperän ja Oriveden Enokunnan välissä sijaitseva järvi.
Maantietoa

Järven pinta-ala on 5,6 hehtaaria, se on 650 metriä pitkä ja 200 metriä leveä. Se sijaitsee Enojärven luoteispuolella Jylhänojan ja Rautajoen laaksossa kohdassa, joka jää Rautavuoren ja toisen mäen väliin. Järvellä ei ole kartan mukaan saaria. Sen rantaviivan pituus on 1,5 kilometriä ja sen rannat ovat metsämaata. Järven rannoille on rakennettu kuusi vapaa-ajan asuntoa, joille tulee tiet Enojärveltä päin.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 148,6 metriä mpy. Sen pohjoispäähän on johdettu idästä suon kuivatusoja, jonka kautta laskee myös Kaakkolammi. Pohjoisesta siihen laskee Jylhänoja, joka on Ukonjärven laskuoja. Ukonjärven valuma-alue on suurempi kuin edellisen suo-ojan ja suuri osa järveen laskevasta vedestä tulee Jylhäojaa myöten. Järven laskujoki on Rautajoki, joka lähtee eteläpäästä ja laskee 1,3 kilometrin päässä Enojärveen. Laskujoelle tulee pudotusta 5,3 metriä.
Historiaa

Vuoden 1957 peruskartassa oli järvi autio metsäjärvi, johon laski Jouttiojan lisäksi Kaakkolammesta osittain ojitettu puro. Järven karttanimi oli Iso Rautajärvi. Vuoden 1973 kartassa näkyy länsirannassa ensimmäinen vapaa-ajan asunto. Sinne ei tullut tietä.
Seututie 679

Seututie 679 on tie, joka kulkee Långåminnestä Maalahteen. Tien pituus on 11 kilometriä.
Tie saa alkunsa Maalahden keskustasta, missä tie erkanee seututiestä 673. Tie kulkee Maalahden keskustan vierestä Övermalaxin kautta Långåminneen, missä tie päättyy valtatien 8 liittymään. Tien osoitenimi on koko matkalla Malaxvägen (Maalahdentie).
Vuonna 2022 liikennemäärät tiellä olivat 890–2600 autoa vuorokaudessa. Tie on vilkkaimmillaan Maalahden puoleisella tieosuudella ja hiljenee Långåminneen päin kuljettaessa.